*Lēmuma projekts*

**Par grozījumiem Alūksnes novada pašvaldības domes 30.05.2019. lēmumā Nr. 152 “Par Alekseja Grāvīša Liepnas pamatskolas nolikuma apstiprināšanu”**

Pamatojoties uz Pašvaldību likuma 10. panta pirmās daļas ievaddaļu, Vispārējās izglītības likuma 9. pantu,

Izdarīt Alūksnes novada pašvaldības domes 2019. gada 30. maija lēmumā Nr. 152 “Par Alekseja Grāvīša Liepnas pamatskolas nolikuma apstiprināšanu” (turpmāk – nolikums) šādus grozījumus:

1. Aizstāt lēmuma un nolikuma tiesiskajā pamatojumā atsauci uz “likuma “Par pašvaldībām” 21. panta pirmās daļas 8. punktu” ar “Pašvaldību likuma 10. panta pirmās daļas 8. punktu”.
2. Papildināt nolikuma 4. punktu ar 4.1. apakšpunktu šādā redakcijā: “4.1. Iestādes izglītības programmu īstenošanas vietas adreses norādītas Valsts izglītības informācijas sistēmā Ministru kabineta noteiktajā kārtībā”.
3. Izteikt nolikuma 13. punktu šādā redakcijā: “13. Pirmsskolas izglītības programmā izglītojamo uzņemšanas kārtību iestādē nosaka dibinātājs normatīvajos aktos noteiktajā kārtībā. Pirmsskolas izglītības programmu apgūst izglītojamie no 1,5 gadu līdz septiņu gadu vecumam. Atkarībā no veselības stāvokļa un psiholoģiskās sagatavotības pirmsskolas izglītības programmas apguvi atbilstoši Vispārējās izglītības likumā noteiktajam var pagarināt par vienu gadu saskaņā ar ģimenes ārsta atzinumu.
4. Izteikt nolikuma 17. punktu šādā redakcijā: “17. Iestādē pēc vajadzības un finansiālajām iespējām darbojas pagarinātās dienas grupa, kuras darbību reglamentē iestādes izstrādātie iekšējie noteikumi”.
5. Lēmums stājas spēkā 2024. gada 1. janvārī.